TV7 JERUUSALEMMA UUDISED
Meie tänased teemad -
Iisraeli luureminister: Gaza vallutatakse peagi tagasi
ÜRO inimõiguste ekspert süüdistas Iisraeli etnilises puhastuses
IDF leidis Gazast Iisraeli viiva tohutu terroritunneli
Palestiinlased tahavad Juudas ja Samaarias naftat otsida
Gazas elab 1700 Hamasi miljonäri
TV7 Jeruusalemma Uudistest - Shalom!
Arutz Sheva teatel kinnitas IDF peastaabiülem Benny Gantz
Lõuna-Iisraeli külastades õpilastele,
et Iisrael võitleb vaenlaste vastu kõigil rindeil.
Gantzi sõnul on Iisraeli Merevägi seal, kus Iisrael tahab
ning hetkel on IDF-l Iisraeli kaitseks käsil kümneid salaoperatsioone.
Gantz rääkis ka IDF'i võimalikest tulevikuplaanidest,
mis võivad sisaldada ka relvastatud konflikti Iraaniga.
Gantz viitas sama päeva uudisele,
nagu valmistuks IDF tänavu toimuvaks konfliktiks Iraaniga.
Küsimusele, kas on võimalik lõpetada raketituld Lõuna-Iisraelis, vastas ta,
et raketitule lõpetamiseks tuleks Gaza tagasi vallutada,
ja see on probleem, millega Iisrael elab.
Probleemi kestmine johtuvat strateegilisest otsusest.
Gantzi kommentaarid sarnanesid välisminister Liebermani nägemusele,
mille järgi Iisraelil pole muud alternatiivi Hamasi valitsetavast sektorist
lähtuva raketitule lõpetamiseks, kui Gaza tagasi vallutada.
Välisminister Lieberman
viitas hiljuti Iisraeli tulistatud rohkem kui 50 raketile.
Luureminister Steinitz on sama meelt. Hamasi režiimist vabanemiseks
tuleb tema sõnul Gazas varem või hiljem kontroll haarata.
Tagasivallutamine ei pea püsiv olema,
kuid Iisrael peab hävitama Gaza võimaluse
iisraellaste pihta rakette tulistada.
Steinitzi sõnul toimub operatsioon peagi.
See on Iisraelile tõenäoliselt vastumeelne,
kuid teist alternatiivi pole, ütles Iisraeli luureminister Steinitz.
Arutz Sheva teatel süüdistas ÜRO inimõiguste ekspert Richard Falk
eelmisel nädalal Iisraeli
araablastele suunatud etnilises puhastuses
ja apartheidipoliitikas.
See toimus vaid mõni päev enne Falki ametist lahkumist.
AFPga rääkinud Falki sõnul olukord rohujuuretasandil halveneb
nii rahvusvahelise õiguse kui palestiinlaste osas.
Falki väitel on Iisrael tema tööleasumisest peale,
ehk alates 2008. a,
ehitanud Juudas ja Samaarias uusi asundusi,
Gazat kollektiivselt karistanud, hävitanud kodusid
ja kasutanud liigset jõudu.
Ta süüdistas Iisraeli süstemaatilises ja jätkuvas pürgimuses
muuta Ida-Jeruusalemma etnilist struktuuri,
tühistades Palestiina araablaste elamislubasid,
konfiskeerides omandeid
ja lubades Ida-Jeruusalemmas illegaalseid Iisraeli rajoone.
Times of Israeli teatel avastas IDF eelmisel nädalal
Gazast Iisraeli viinud tunneli, mis oli mõeldud terrorirünnakuiks.
Hamas nimetas leidu ebaoluliseks, väites, et tunnel oli vana.
Eelmisel teisipäeval leitud tunnel
tungis asulate lähedal sadade meetrite kaugusele Iisraeli
ja asus kümnete meetrite sügavusel maa all.
Ühe IDF ohvitseri sõnul oli tunnel üks suurimaid,
kui mitte suurim kõigist seni leitutest.
IDF teatel oleks peaaegu valmis tunnelit võidud kasutada
terrorirünnakuiks või röövimiskatseteks.
IDF väitel on avastus rünnak Iisraeli suveräänsuse vastu
ja rikub operatsiooni Kaitsesammas järel 2012. a sõlmitud relvarahu.
Ühe ohvitseri sõnul leiti tunnelist generaator ja teisi tööriistu,
mis tõendab, et seal on hiljuti töötatud.
Tunnelit olevat ilmselt ehitatud umbes aasta.
Gaza Divisjoni ülema sõnul oli Hamasi ehitatud tunneli
tugistruktuuriks kasutatud üle 500 tonni tsementi
ning see oli äärmiselt arenenud ja hästi tehtud.
Leiu tulemusena katkestas Iisrael mitmeks kuuks
tsemendisaadetised Gazasse.
Arutz Sheva kirjutab eelmise nädala teisipäeva avaldusest,
mille järgi rahahädas PO otsib naftat
Iisraeli halduses olevais Juudas ja Samaarias.
PO uudistetoimetuse WAF teatel kuulutab PO
peaministri kohusetäitja majandusminister Mustafa sõnul
välja enampakkumised asjasthuvitatud ettevõtetele
naftavarude otsimiseks ja käikulaskmiseks.
Puurtööde ala hõlmab 432 ruutkilomeetrit
Põhja-Kalkiliast Lääne-Ramallah'ni.
Esialgseil andmeil võib seal olla 30-186 miljonit barrelit naftat.
WAF-i väitel peaks projekt PO-le sisse tooma
ühtekokku vähemalt miljard dollarit.
Mustafa teatel on PO naftaotsingud PO majandusele paljutõotav võimalus.
AP teatel on projekt üks Lähis- Ida erisaadiku Tony Blairi algatusi
PO majanduse arendamiseks. Projekti on pidurdanud fakt,
et enamik piirkonnast asub tsoonis C, sellel 60%-l Juudast ja Samaariast,
mis jäeti Oslo lepetega täielikult Iisraeli kontrolli alla.
Ka AFP teatel asub naftaprojekt Iisraeli haldusalal.
Blairi kantselei teatel on energiapiirkond
tõesti üks neist kaheksast alast, mida Blairi algatus hõlmab.
Usaldusväärne energiasissevool on otsustav
PO majanduse kõigi valdkondade laienemisele ja arengule.
Blairi kantselei avalduses polnud ühtki viidet
eelmisel teisipäeval avalikustatud naftahankele.
Samuti ei täpsustatud, kus Läänekalda naftaprokjete alustataks.
Iisraeli peaminstri kantseleist ei kommenteeritud,
ning Iisraeli energiaminister projektis ei osale.
See pole ka esimene kord,
kui PO teatab uutest projektidest tsoonis C.
Veebruaris kavandati Iisraeli haldusalasse lennuvälja
ja 2012. a tammi.
Arutz Sheva teatel ütles PO Fatah'sse kuuluv juht
Mahmoud Abbas eelmisel neljapäeval, et Hamas on korrumpeerunud
ega esinda palestiinlasi.
Fatah esindaja Ahmad Assad ütles Eremi uudistele
Hamasi ja Moslemivennaskonna vahelistele sidemetele viidates,
et Hamasi katseid Egiptuse siseasju mõjutada
ei saa aktsepteerida.
Nii Hamas, kui Moslemivennaskond on Egiptuses keelustatud
terrorirünnakutes osalemise tõttu.
Hamas kritiseeris äsja Egiptust Gaza piiri sulgemise eest Siinail,
nimetades seda inimsusevastaseks kuriteoks.
Piiri sulgemine viis elektrikatkestusteni.
Kuigi Gaza on üks maailma vaesemaid paiku
on seal Fatah esindaja sõnul terrorirühmituse Hamas ridades
1700 miljonäri, kes on hankinud oma varanduse
kehtestades kohatuid makse oma kodanike jaoks
Egiptusest ja Iisraelist imporditavatele kaupadele.
Fatah kritiseeris Hamasi seejärel,
kui Lähis-Ida ekspert Rafi Yisraeli väitis, et Abbasi elu on ohus,
sest Hamas püüab teda võimult tõugata.
Hamasi toetaks fakt, et Abbasi ametiaeg
lõppes 2009. a jaanuaris, mis õigustaks Hamasi käiku.
Need olid meie tänased uudised. Shalom ja kohtumiseni!
Tõlge: Monika Jaaguri